釀重陽酒
作者：蘇轍
朝代：宋

paragraphs: 家人欲釀重陽酒，香麴甘泉家自有。
黄花抱蕊有佳思，金火未調無好手。
老奴但欲致村酤，小婢爭言試三斗。
我年七十似童兒，逢節歡欣事從厚。
廩粟已空豆方實，羔豚雖貴魚可取。
病嫌秋雨難爲腹，老咽饞涎空有口。
折花誰是送酒人，來客但有鄰家父。
閉門一醉莫問渠，巷爭不用纓冠救。